wannaphong/clean_thaiwikipedia huggingface dataset:
# อุษมาน
อุษมาน อิบน์ อัฟฟาน  รู้จักกันในภาษาอังกฤษแบบตุรกีและเปอร์เซียว่า โอสมาน (579 – 17 มิถุนายน 656) เป็นสาวกของศาสดามุฮัมหมัดและเป็นเคาะลีฟะฮ์คนที่ 3 ของรัฐเคาะลีฟะฮ์รอชิดีน อุษมานเกิดในเผ่าบนูอุมัยยะฮ์ในมักกะฮ์ เมื่อเคาะลีฟะฮ์อุมัรเสียชีวิตตอนอายุ 59/60 ปี ส่วนอุษมานเสียชีวิตตอนอายุ 64/65 ปี ทำให้เป็นผู้นำที่ปกครองยาวนานที่สุดเป็นอันดับสองรองจากอุมัร

จากรายงานของซุนนี อุษมานแต่งงานกับรุก็อยยะฮ์ หลังจากเธอเสียชีวิต เขาได้แต่งงานกับอุมมุกัลซุม เนื่องจากทั้งสองเป็นลูกสาวของมุฮัมหมัด เขาจึงไดสมยานามว่า ซุลนุร็อยน์ ("เจ้าแห่งสองรัศมี")

ภายใต้การปกครองของอุสมาน อาณาจักรอิสลามได้ขยายไปถึงจังหวัดฟอร์ส (ปัจจุบันคืออิหร่าน) ในปีค.ศ.650 และบางส่วนของคุรอซาน (ปัจจุบันคืออัฟกานิสถาน) ในปีค.ศ.651 สงครามในอาร์มีเนียเริ่มขึ้นในช่วงทศวรรษที่ 640 การยึดครองของเขาจึงนำไปสู่การประท้วงจนกระทั่งเขาถูกสังหาร
# เกมกระชากล้าน
เกมกระชากล้าน  เป็นรายการโทรทัศน์ไทยประเภทเกมโชว์ควิซโชว์เต็มรูปแบบรายการแรกของอมรินทร์ทีวี ที่ให้ผู้เข้าแข่งขันเข้ามาครั้งละ 2 คน เพื่อตอบคำถามจำนวน 10 ข้อ ข้อละ 2 ตัวเลือก โดยมีโอกาสได้รับเงินรางวัลมากที่สุดที่ 1,000,000 บาท ออกอากาศทุกวันจันทร์–ศุกร์ เวลา 19.00–19.30 น. เริ่มออกอากาศครั้งแรกเมื่อวันที่ 3 กรกฎาคม พ.ศ. 2561 โดยเป็นหนึ่งในรายการประเภทเกมโชว์ที่เริ่มผลิตและออกอากาศหลังจากกลุ่มทีซีซีเริ่มเข้ามาบริหารช่องอมรินทร์ทีวี เช่นเดียวกับ Win Win WAR Thailand สุดยอดนักธุรกิจแบ่งปัน

 พิธีกร 

 ฤดูกาลที่ 1 —
 สุริยนต์ อรุณวัฒนกูล
 โจอี้ เชิญยิ้ม
 ฤดูกาลที่ 2 —
 วิลลี่ แมคอินทอช
 ณปภา ตันตระกูล

 รูปแบบรายการ 
ผู้เข้าแข่งขันจะต้องมาเป็นคู่ จากนั้นพิธีกรจะเปิดตัวเลือกทั้ง 2 ตัวเลือกก่อน ซึ่งอาจเป็นภาพหรือสิ่งของ แล้วอ่านคำถาม หลังจากพิธีกรอ่านคำถามเสร็จ ผู้เข้าแข่งขันจะมีเวลา 2 นาทีในการวิเคราะห์และปรึกษาหารือกันเพื่อหาคำตอบที่ถูกต้อง และเมื่อครบ 2 นาที จะให้ผู้ชมในสตูดิโอ 100 คนกดปุ่มโหวตหาตัวเลือกที่ตนคิดว่าถูกต้อง ซึ่งจะแสดงออกมาเป็นเปอร์เซนต์เพื่อช่วยเพิ่มความมั่นใจให้กับผู้เข้าแข่งขัน เสร็จแล้ว ผู้เข้าแข่งขันคนหนึ่งจะต้องจับโซ่ตัวเลือกที่คิดว่าถูกต้อง โดยเมื่อจับโซ่แล้วไม่สามารถเปลี่ยนโซ่ได้อีก ส่วนผู้เข้าแข่งขันอีกคนจะคอยถือถังรองรับเหรียญ และเมื่อพิธีกรสั่งว่า "กระชากคำตอบ" ให้ผู้เข้าแข่งขันที่จับโซ่ดึงโซ่ลง ถ้าถูกต้อง เหรียญทองจะไหลตามท่อลงสู่ถัง ผู้เข้าแข่งขันจะได้รับเงินรางวัลไปข้อละ 2,000 บาท แต่ถ้าผิด ผู้เข้าแข่งขันจะถูกกระชากออกจากรายการในทันที และได้รับเงินรางวัลที่สะสมมาทั้งหมด แต่ถ้าผู้เข้าแข่งขันตอบถูกครบทั้ง 10 ข้อ จะถือว่า "แจ็คพอตแตก" ผู้เข้าแข่งขันจะได้รับเงินรางวัล 1,000,000 บาทในทันที 

นอกจากนี้ ในระหว่างที่เล่น โจอี้ เชิญยิ้ม จะนำของรางวัลพิเศษมาเพื่อให้ผู้เข้าแข่งขันตัดสินใจว่าจะตอบคำถามชิงรางวัลพิเศษหรือไม่ หากตัดสินใจตอบคำถามนี้ จะเป็นการยุติการตอบคำถามชุดปกติที่เหลือทั้งหมด ถ้าตอบถูกจะได้ของรางวัลพิเศษชิ้นนั้นไป แต่ถ้าตอบผิด ผู้เข้าแข่งขันจะถูกกระชากออกจากรายการเช่นกัน และได้รับเงินรางวัลเพียงครึ่งหนึ่งจากที่สะสมมาทั้งหมด

ตั้งแต่วันที่ 27 สิงหาคม พ.ศ. 2561 ได้มีการปรับรูปแบบใหม่ โดยลดเวลาปรึกษาหารือกันของผู้เข้าแข่งขันเหลือ 1 นาที และผลโหวตของผู้ชมในสตูดิโอ 100 คน จะเริ่มใช้ตั้งแต่ข้อที่ 6 เป็นต้นไป รวมทั้งตั้งแต่วันที่ 28 สิงหาคม ในกรณีที่ผู้เข้าแข่งขันตอบผิด ก่อนที่ผู้เข้าแข่งขันจะถูกกระชากออกไป เหรียญสีดำจะไหลลงสู่ถัง เพื่อเป็นการแสดงว่าผู้เข้าแข่งขันตอบผิดอีกด้วย

อย่างไรก็ตาม ตลอดการออกอากาศของรายการไม่มีคู่ใดที่สามารถทำแจ็คพอต 1,000,000 บาทแตกได้เลย
# ซิ่งโคตรเทพล้างบัญชีชั่ว
ซิ่งโคตรเทพล้างบัญชีชั่ว (อังกฤษ: Drive Angry) เป็นภาพยนตร์อเมริกันในปี ค.ศ. 2011 กำกับโดย แพธทริก ลัสซิเออร์ นำแสดงโดย นิโคลัส เคจ, แอมเบอร์ เฮิร์ด, วิลเลียม ฟิชต์เนอร์, บิลลี เบิร์ก, ชาร์ล็อต รอสส์, เคที มิกซอน และทอม แอทกินส์

เนื้อเรื่องย่อ
เมื่อลูกสาวของมิลตัน ถูกฆาตกรรม และแย่งชิงหลานสาวตัวน้อยไป เพื่อทำการสังเวยในคืนจันทร์เต็มดวง ที่จะมาถึงในอีก 3 วัน ภารกิจนี้จึงตีตราด่วนสุดๆ มิลตันร่วมมือกับ ไพเพอร์ บริกรสาวสุดสวยที่ลงทุนขโมยรถของแฟนเก่าเพื่อช่วยมิลตัน พวกเขาต้องรีบตามล่า โจนาห์ คิง หัวหน้าลัทธิ ที่เชื่อว่าชะตากรรมของเขาคือใช้เด็กทารกปลดปล่อยนรกขึ้นสู่โลก แต่ลัทธิกระหายเลือดนั้นเป็นเพียงแค่หนึ่งในศัตรูของมิลตันเท่านั้น ตำรวจเองก็ยังตามล่าเขาอยู่ และที่ร้ายสุดคือนักฆ่าที่มีฉายาว่า นัก(คิด)บัญชี ที่ถูกส่งมาโดยปิศาจเพื่อนำมิลตันมายังนรก นักฆ่าต้องไล่ตามมิลตันอย่างไม่ลดละเพื่อให้เป้าหมายสำเร็จ มิลตันจึงต้องใช้พลังของเขาและรถคันโตเพื่อจัดการเจ้าฆาตกร ก่อนที่หนทางแห่งการไถ่บาปจะหมดสิ้น

นักแสดง
 นิโคลัส เคจ รับบท มิลตัน
 แอมเบอร์ เฮิร์ด รับบท ไพเพอร์
 วิลเลียม ฟิชต์เนอร์ รับบท นัก(คิด)บัญชี
 บิลลี เบิร์ก รับบท โจนาห์ คิง
 เดวิด มอร์ส รับบท เว็บสเตอร์
 เคที มิกซอน รับบท นอร์มา ฌอน
 ชาร์ล็อต รอสส์ รับบท แคนดี้
 คริสตา แคมป์เบลล์ รับบท โมนา เอลคินส์
 พรูอิตต์ เทย์เลอร์ วินซ์ รับบท รอย
 ทอดด์ ฟาร์เมอร์ รับบท แฟรงค์
# โรนัลด์ เฟอร์กูสัน
โรนัลด์ เฟอร์กูสัน (10 ตุลาคม ค.ศ. 1931 ณ ลอนดอน) เป็นบุตรชายของ พันเอก แอนดรูว์ เฮนรี เฟอร์กูสัน และมาเรียน มอนตากู ดักลาส สก็อตต์ โดยมารดาของเขาเป็นพระญาติในเจ้าหญิงอลิซ ดัชเชสแห่งกลอสเตอร์ พระชายาในเจ้าชายเฮนรี ดยุกแห่งกลอสเตอร์ ทำให้เขากลายเป็นลูกพี่ลูกน้องในเจ้าชายวิลเลียมแห่งกลอสเตอร์และเจ้าชายริชาร์ด ดยุกแห่งกลอสเตอร์ เขาเติบโตในลอนดอน โดยเขาอาศัยในนิวแฮมป์เชียร์ และเข้าเรียนมหาวิทยาลัยอิตัน

 อาชีพ 
เขาเป็นไลฟ์การ์ดช่วยชีวิตใน ค.ศ. 1952 ซึ่งอีก 2 ปีถัดมาใน ค.ศ. 1954 พ่อของเขาได้รับยศพันเอก ต่อมาเขาได้รับการเลื่อนตำแหน่งให้เป็นผู้หมวด และละกัปตันใน ค.ศ. 1958 เขาเกษียณใน ค.ศ. 1968 และ ได้รับยศพันตรีกิตติมศักดิ์ ในช่วงชีวิตการเป็นทหารของเขานั้น เขาเป็นทหารในเยอรมนี, อียิปต์, เอเดน และประเทศไซปรัส ใน ค.ศ. 1987 เขาได้เข้ามาเป็นเจ้าหน้าที่โบสถ์ ซึ่งเป็นคำขอร้องจากนักบุญจอห์น

 ชีวิตครอบครัว 
เขาแต่งงานครั้งแรกกับซูซาน แบร์แรนเตส เมื่อวันที่ 17 มกราคม ค.ศ. 1956 มีบุตรสาว 2 คนคือ 
เจนิเฟอร์ เฟอร์กูสัน
ซาราห์ ดัชเชสแห่งยอร์ก

พวกเขาหย่าร้างกันใน ค.ศ. 1974 และใน ค.ศ. 1976 เขาแต่งงานใหม่กับซูซาน ดริฟฟอร์ด มีบุตร-ธิดาดังนี้
แอนดรูว์ เฟอร์กูสัน
อลิซ เฟอร์กูสัน
อิลซา เฟอร์กูสัน
 ความสัมพันธ์กับราชวงศ์อังกฤษ 
ด้วยความที่มารดาของเขานั้นเป็นพระญาติในเจ้าหญิงอลิซ ดัชเชสแห่งกลอสเตอร์ ทำให้เขาได้มีโอกาสพบปะและได้เข้าเฝ้าพระราชวงศ์อังกฤษอยู่หลายครั้ง และนั้นทำให้ ซาราห์ เฟรอร์กูสัน บุตรสาวคนรองของเขาได้พบกับเจ้าชายแอนดรูว์ ดยุกแห่งยอร์ก ใน ค.ศ. 1979 เขาได้มีโอกาสร่วมแข่งขันฟุตบอล อังกฤษคัพ โดยมีเจ้าชายชาลส์ เจ้าชายแห่งเวลส์ ร่วมเตะบอลด้วย โดยภายหลังจากที่ลูกสาวของเขาได้เสกสมรสกับ เจ้าชายแอนดรูว์นั้น ทำให้ความสัมพันธ์ของเขากับพระราชวงศ์แน่นแฟ้นมากขึ้น ว่ากันว่า เจ้าชายแอนดรูว์ทรงพระกรุณาโปรดเกล้าให้เขาและครอบครัวเข้าออกวังได้ เขากลายเป็นพระสัสสุระในพระราชโอรสของสมเด็จพระราชินีนาถเอลิซาเบธที่ 2 แห่งสหราชอาณาจักร เขากลายเป็นประธานสมาคมฟุตบอลอังกฤษคัพ ซึ่งไม่นานหลังจากนั้นเขาก็เสียชีวิตลง เมื่อวันที่ 16 มีนาคม ค.ศ. 2003 สิริอายุ 71 ปี ซึ่งเขาป่วยหลายโรค เช่น มะเร็งต่อมลูกหมาก มะเร็งผิวหนัง โรคหัวใจ โดยในงานศพของเขานั้น เจ้าชายชาลส์ เจ้าชายแห่งเวลส์ เสด็จพระราชดำเนินพร้อมด้วย เจ้าชายแอนดรูว์ ดยุกแห่งยอร์ก มาร่วมในงานศพของเขา ในนิวแฮมป์เชียร์
# เขตคิตะ (ซาไก)
เขตคิตะ (北区) เป็นเขตของนครซาไกในจังหวัดโอซากะ ประเทศญี่ปุ่น มีเนื้อที่ 15.58 ตารางกิโลเมตรและมีประชากร 154,846 คน มีความหนาแน่นของประชากร 9,945 ต่อตารางกิโลเมตร堺市北区役所 (หน้าแรกอย่างเป็นทางการ) (เปิดดูเมื่อ 23 มิถุนายน 2009) ชื่อหมายถึง "เขตเหนือ"

เขตของนครซาไกนี้จัดตั้งขึ้นเมื่อซาไกกลายเป็นนครใหญ่ที่รัฐกำหนด เมื่อวันที่ 1 เมษายน 2006
# ซีตูจอทีน
ซีตูจอทีน (,) หรือ นะระปะติซีตู (,) เป็นกษัตริย์องค์สุดท้ายแห่งอาณาจักรอังวะ ครองราชย์ระหว่าง ค.ศ. 1551–1555 พระองค์ก้าวขึ้นสู่อำนาจโดยการโค่นล้มนรปติที่ 3 ใน ค.ศ. 1551 ตลอด 6 ปีในการก่อกบฏของพระองค์ (ค.ศ. 1545–1551) ได้การสนับสนุนจากเมืองโม่ญี่น

ภูมิหลัง
ภูมิหลังเกี่ยวกับกษัตริย์องค์นี้มีน้อย ตามพงศาวดาร Zatadawbon Yazawin ระบุว่าพระองค์มีเชื้อสายพม่าZatadawbon Yazawin (Zata 1960: 47) specifically notes that he was an ethnic Burman (Bamar). แต่ Arthur Purves Phayre และจี.อี. ฮาร์วีย์ นักประวัติศาสตร์สมัยอาณานิคม กล่าวว่าพระองค์มีเชื้อสายไทใหญ่Phayre 1967: 106Harvey 1925: 109 Phayre กล่าวไปไกลถึงขั้นว่าพระองค์เป็นพระราชโอรสในซะโลนที่ 1 แห่งโม่ญี่น ผู้พิชิตอังวะ แต่นักประวัติศาสตร์ทั้งสองไม่ได้ระบุอ้างอิงเพื่อสนับสนุนข้อกล่าวอ้างของตน มหาราชวงศ์และมหาราชวงศ์ ฉบับหอแก้ว พงศาวดารพม่ามาตรฐาน ระบุเพียงว่าซีตูจอทีนเป็นพระอนุชา/เชษฐา thwethauk ของซะโลนที่ 2 แห่งโม่ญี่นMaha Yazawin Vol. 2 2006: 123Hmannan Vol. 2 2003: 149 (Thwethauk หมายถึงชายผู้เข้าสู่ "สัตยาธิษฐานภราดรภาพ" โดยการดื่มเลือดของกันและกัน)(Harvey 1925: 178): thwethauk means "a sacramental brotherhood of some round table as it were".

พระชนม์ชีพที่พะโค
ที่พะโค อดีตกษัตริย์ได้รับมรดกที่ดินพร้อมข้าราชบริพารกว่าสามสิบคนHmannan Vol. 2 2003: 290 พระองค์ทรงตอบแทนการปฏิบัติอันดีของพระเจ้าบุเรงนอง ในเดือนมีนาคม/เมษายน ค.ศ. 1565 ขณะที่พระเจ้าบุเรงนองอยู่ที่เชียงใหม่ เกิดการกบฏที่พะโค ซีตูจอทีนถูกเรียกตัวเพื่อช่วยปราบกบฏ พระองค์ปราบกบฏไว้ได้ พระเจ้าบุเรงนองทรงพอพระทัยกับผลงานของซีตูจอทีน โดยพระราชทานเกียรติยศอีกมากมายแก่ซีตูจอทีนPhayre 1967: 112 พระองค์เป็นหนึ่งในสี่อดีตกษัตริย์ (ร่วมกับโม่-บแยนะระปะติแห่งอังวะ พระเมกุฏิสุทธิวงศ์แห่งล้านนา และสมเด็จพระมหาจักรพรรดิแห่งสยาม) ที่ได้รับเกียรติจากพระเจ้าบุเรงนองในพิธีเปิดพระราชวังกัมโพชธานีที่สร้างขึ้นใหม่ในวันที่ 16 มีนาคม ค.ศ. 1568Maha Yazawin Vol. 2 2006: 298–299

หมายเหตุ
# ซีตูจอทีนแห่งตองอู
ซีตูจอทีนแห่งตองอู (สวรรคต ค.ศ. 1481) เป็นนายพลแห่งอาณาจักรอังวะและอุปราชแห่งตองอูระหว่าง ค.ศ. 1470–1481 พระองค์เป็นพระอัยกา (ตา) ของพระเจ้าเมงจีโย ปฐมกษัตริย์แห่งราชวงศ์ตองอู และพระองค์ยังเป็นพระราชบุตรเขยขององค์รัชทายาทมังรายกะยอชวาที่มีชื่อเสียงในสงครามสี่สิบปี
# ปฏิบัติการทอนกา
ปฏิบัติการทอนกา เป็นรหัสนามที่มอบหมายให้กับปฏิบัติการโดดร่มที่ถูกดำเนินโดยกองพลทหารโดดร่มอังกฤษที่ 6 ในช่วงระหว่างวันที่ 5 มิถุนายน และ 7 มิถุนายน ค.ศ. 1944 ซึ่งเป็นส่วนหนึ่งของปฏิบัติการโอเวอร์ลอร์ดและการยกพลขึ้นบกดีเดย์ในช่วงสงครามโลกครั้งที่สอง

ทหารโดดร่มและเครื่องร่อนของทหารโดดร่มแห่งกองพล ภายใต้การบัญชาการของพลตรี ริชาร์ด เนลสัน เกล ได้ลงจอดบนปีกตะวันออกของพื้นที่การรุกราน ใกล้กับเมืองก็อง ได้รับมอบหมายด้วยวัตถุประสงค์หลายประการ กองพลนี้จะเข้ายึดครองสองสะพานที่มีความสำคัญทางด้านยุทธศาสตร์ที่คอลก็องและแม่น้ำ Orne ซึ่งจะถูกใช้โดยกองกำลังทางภาคพื้นดินของฝ่ายสัมพันธมิตรเพื่อการเข้ารุก เมื่อการยกพลขึ้นบกจากทางทะเลได้เกิดขึ้น การทำลายสะพานอื่นๆหลายแห่งเพื่อขัดขวางการถูกใช้งานของเยอรมันและการรักษาความปลอดภัยของหมู่บ้านที่สำคัญหลายแห่ง กองพลนี้ได้รับความมอบหมายหน้าที่ในการจู่โจมและเข้าทำลายกองปืนใหญ่เมอวิลลี่(Merville Gun Battery) เป็นกองปืนใหญ่ที่แหล่งข่าวกรองของฝ่ายสัมพันธมิตรเชื่อว่าเป็นที่ตั้งของปืนใหญ่จำนวนมากหลายกระบอก ซึ่งอาจจะโจมตีถล่มใส่การรุกชายหาด (รหัสนามว่า ซอร์ด) และอาจก่อให้การสูญเสียที่หนักขึ้นต่อทหารฝ่ายสัมพันธมิตรที่กำลังยกพลขึ้นบกนั้น เมื่อบรรลุเป้าหมายแล้ว กองพลก็ได้สร้างและรักษาหัวสะพานที่อยู่บริเวณรอบๆสะพานที่ถูกยึดครองอย่างแน่นหนาจนกระทั่งพวกเขาได้เชื่อมต่อกับการรุกของกองกำลังทางภาคพื้นดินของฝ่ายสัมพันธมิตร

กองพลต้องประสบกับรวมตัวของสภาพอากาศที่เลวร้ายและการนำร่องของนักบินที่แย่ ซึ่งทำให้ทหารโดดร่มจำนวนมากที่จะทำการโดดร่มลงจอดไม่ลงเป้าหมายตลอดพื้นที่การปฏิบัติการของกองพลทำให้เกิดความสูญเสียไปจำนวนมากและทำให้การดำเนินปฏิบัติการนั้นยากขึ้น โดยเฉพาะอย่างยิ่ง กองพันทหารโดดร่มที่ 9 ซึ่งได้รับมอบหมายให้ทำภารกิจในการทำลายกองปืนใหญ่เมอวิลลี่ ซึ่งสามารถรวบรวมกองกำลังที่แข็งแกร่งก่อนที่จะมีการโจมตีกองปืนใหญ่ ด้วยผลลัพธ์ที่ได้เกิดความสูญเสียอย่างหนัก  กองปืนใหญ่ได้ถูกโจมตีได้อย่างสำเร็จและปืนภายในได้ปิดตัวลง เป้าหมายอื่นๆของกองพลได้สำเร็จอย่างลุล่วงแม้ว่าจะประสบกับปัญหาต่างๆ กองกำลังขนาดเล็กของทหารเครื่องร่อน จากกองพันที่ 2 ทหารราบเบาอ๊อกฟอร์ดเชอร์และบักกิงแฮมเชอร์ ได้ทำการปกป้องสองสะพานเหนืองคลองก็องและแม่น้ำ Orne ในปฏิบัติการภารกิจหลัก สะพานอื่นได้ถูกทำลายโดยกองพล และหมู่บ้านจำนวนมากถูกยึดครอง หัวสะพานได้ถูกสร้างขึ้นโดยกองพล และประสบความสำเร็จในการผลักดันต่อการโจมตีตอบโต้กลับหลายครั้งของเยอรมันจนกระทั่งกองกำลังทางภาคพื้นดินของฝ่ายสัมพันธมิตรที่ได้บุกครองหาดได้มาถึงตำแหน่งนี้ ปฏิบัติการของกองพลได้จำกัดความสามารถอย่างหนักของการป้องกันเยอรมันในการติดต่อสือสารและการจัดระเบียบของพวกเขาใหม่ เพื่อให้แน่ใจว่าทหารยกพลขึ้นจะไม่สามารถถูกใจมตีได้ในช่วงไม่กี่ชั่วโมงแรกที่สำคัญหลังการยกพลขึ้นบกเมื่อพวกเขาอ่อนแอที่สุด
# เอลลี ดูห์เอ
เอลลี ดูห์เอ (อังกฤษ: Elley Duhé) เป็นนักร้อง, นักแต่งเพลงชาวอเมริกัน

 ประวัติ 
เอลลี ดูห์เอ เกิดเมื่อวันที่ 14 กุมภาพันธ์ ค.ศ. 1992 ที่นครโมบีท รัฐแอละแบมา ประเทศสหรัฐอเมริกาArtist Biography by Matt Collar เธอถูกเลี้ยงบนชายฝั่งอ่าวในเมืองเล็กๆ ของนครแวนเคลิฟ, รัฐมิสซิสซิปปี้ และเกาะฟินแอละแบมา เอลลีเริ่มการร้องเพลงตั้งแต่ยังเด็ก ในช่วงวัยรุ่นเธอยังเขียนเพลง และทำการแสดงเพลงของเธอเองด้วย เอลลีได้แรงบันดาลใจจากคุณพ่อนักดนตรีและคุณลุงที่อยู่ในวงการดนตรีที่เมืองนิวออร์ลีนส์

หลังจากที่พ่อของเธอให้กีตาร์ตัวแรกเมื่อเธออายุ 14 ปี เอลลีเริ่มร้องเพลงที่ร้านกาแฟ เธอได้แสดงใน บาร์, ร้านอาหาร และงานปาร์ตี้ส่วนตัว จนได้รับการเปิดเผยตัวมากพอที่และสามารถติดต่อกับนักแต่งเพลงในเมืองแนชวิลล์, ลอสแอนเจลิส และออสติน หลังจากเรียนจบโรงเรียนมัธยมและได้รับประกาศนียบัตร เอลลีใช้เวลา 3 ปีเพื่อฝึกฝนทักษะการร้องเพลงเพิ่มเติมและย้ายมาอาศัยอยู่ที่ลอสแอนเจลิสElley Duhe Delivers Captivating Melodies On “Immortal”

ในปีค.ศ. 2012 เอลลีเข้าแข่งขันประกวดร้องเพลงในรายการเดอะวอยซ์อเมริกาที่ฉายทางโทรทัศน์ช่องเอ็นบีซี แต่ถูกคัดออกในรอบแรก

เพลงเดี่ยว "Millennium" การทำงานร่วมกันของเธอกับโปรดิวเซอร์เพลงอิเล็กทรอนิกส์ 'Tarro' ถูกปล่อยออกมาในเดือนตุลาคมปีค.ศ. 2016 ถูกรับชมมากกว่าสองล้านครั้งในเว็บไซต์ยูทูบ และสตรีม 1.4 ล้านครั้งในสปอทิฟาย

หลังจากบิลบอร์ดประกาศเพลงของเธอ "Immortal" ในเดือนธันวาคม ปีค.ศ. 2016Elley Duhe Drops Debut Solo Single 'immortal': Exclusive Premiere ได้รับกระแส 4.5 ล้านครั้งในสปอทิฟายในขณะที่มิวสิกวิดีโอมียอดชมเกือบล้านครั้งบนเว็บไซต์ยูทูบ เรียบเรียงโดยดีเจ Duo Snakehips' ทำให้ได้รับกระแสในการสตรีมเพิ่มอีก 770,000 ครั้งในสปอทิฟาย

เอลลีมีเพลงเดี่ยว "Fly" ถูกปล่อยออกมาในเดือนกรกฎาคม ปีค.ศ. 2017 ที่ผลิตโดย ILLA และ Cool & Dre (คริสตินา มิเลียน, ลิล เวย์น)"Fly"

ในเดือนกรกฎาคม ปีค.ศ. 2018 เอลลีร่วมมือกับโปรดิวเซอร์เพลงอย่าง '''เซดด์' ในการทำเพลงเดี่ยว "Happy Now"Zedd Drops New Single ‘Happy Now,’ Featuring Elley Duhe

ต่อมาในวันที่ 3 สิงหาคม ค.ศ. 2018 เธอร่วมมือกับ กริฟฟิน' ในการทำเพลง "Tie Me Down"Gryffin & Elley Duhe 'Tie Me Down' With Energetic Dance-Pop Melodies: Listen และในวันที่ 10 สิงหาคม ค.ศ. 2018 เอลลีได้ปล่อยอัลบั้ม "Dragon Mentality''"DRAGON MENTALITY - EP

 ผลงาน 

 เพลง 
เพลงปี อัลบั้มMillennium
(ร่วมกับ Tarro)2016ไม่มีอัลบั้มImmortalFly2017Can You TouchAin't No Feeling2018TBALost My MindHappy Now

(ร่วมกับ เซดด์)ไม่มีอัลบั้มWay Down LowTBATie Me Down
(ร่วมกับ กริฟฟิน)

 อัลบั้ม 

 Dragon Mentality (2018)

 ร้องรับเชิญ 

 "Us" (2018) (คิด อิงค์ ร้องรับเชิญโดย เอลลี ดูห์เอ)
# Viola banksii
Viola banksii หรือมักเรียกทั่วไปว่า ไวโอเล็ตพื้นเมือง  มักจะปลูกเติบโตและขายในสวนเพาะซึ่งหาได้ทั่วๆไปในออสเตรเลีย โดยเฉพาะส่วนตะวันออก หลายปีที่ผ่านมาพืชนี้มีชื่อว่า Viola hederacea อย่างไรก็ตามสายพันธุ์ที่ซับซ้อนได้รับการแก้ไขในปี 2004 โดย Kevin Thiele แม้ว่าไวโอเล็ตพื้นเมืองจะถูกเก็บรวบรวมโดย Banks และ Solander แต่ตัวอย่างชนิดนี้ก็หายไปหรือไม่ได้จัดเก็บไว้จนกว่าจะมีการรวบรวมโดย Jacques Labillardière ในแทสเมเนียในภายหลัง เขาค้นพบว่าตัวอย่างของ Viola hederacea ที่เก็บรวบรวมโดย Labillardière ไม่เหมือนกับพืชที่มีความชุ่มชื้นและมีน้ำหนักมากขึ้นซึ่งในภายหลังมีการเก็บรวบรวมปลูกและขายกันอย่างแพร่หลาย ชนิดที่สองนี้ซึ่งเป็นพืชพื้นเมืองของชายฝั่งนิวเซาธ์เวลส์จากใกล้กับบริสเบนถึงอ่าว Batemans ซึ่งเขาตั้งชื่อ Viola banksii

 อนุกรมวิธาน 
James Edward Smith สังเกตว่าพืช V. hederacea ในนิวเซาท์เวลส์มีใบขนาดใหญ่กว่าและเขาสงสัยว่ามันเป็นทั้งชนิดที่แตกต่างกันหรือ "อุดมความหลากหลาย" ใน 1817
# อิลเลเนียม (ดีเจชาวอเมริกัน)
นิโคลัส ดี. มิลเลอร์ (เกิด 26 ธันวาคม ค.ศ. 1990) หรือชื่อในวงการคือ อิลเลเนียม (มักเขียน ILLENIUM) เป็นนักดนตรี, ดีเจ และโปรดิวเซอร์ชาวอเมริกัน

 ประวัติ 
นิโคลัส ดี. มิลเลอร์ เกิดในชิคาโก รัฐอิลลินอย ต่อมา ครอบครัวย้ายไปอาศัยอยู่ในซานฟรานซิสโก อิลเลเนียมเริ่มทำเพลงแนวอิเล็กทรอนิกส์แดนซ์ในช่วงต้นปี ค.ศ. 2008 และในช่วงฤดูร้อนปี ค.ศ. 2011 หลังจากที่ได้ดูการแสดงของเบสเนกเตอร์ (Bassnectar) ที่เรดร็อกส์Illenium Premieres 'Reverie,' Shares Insight On Debut Album 'Ashes': Exclusive อิลเลเนียมเริ่มทำงานอัลบั้มแรกของเขา และพูดถึงเบสเนกเตอร์ว่า "เมื่อผมเห็นเขา ผมได้เอเบิลตันในวันรุ่งขึ้น"

ในปี ค.ศ. 2013 อิลเลเนียมย้ายไปอาศัยอยู่ในเดนเวอร์ รัฐโคโลราโดซึ่งเป็นที่อยู่ในปัจจุบันILLENIUM ในระหว่างการสัมภาษณ์เขายังกล่าวว่า '"เมื่อเขาไม่ได้ผลิตเพลง เขาใช้เวลานอกบ้านกับแฟนสาวของเขาและเพื่อนสนิท"' และ "หนึ่งในกิจกรรมที่ชื่นชอบของเขาคือการออกไปดูหนัง"'

อิลเลเนียมถือว่า โอเดสซาและพอร์เตอร์ รอบินสัน เป็นอิทธิพลทางดนตรี อิลเลเนียมยังแสดงความนับถือต่อรอบินสัน และ "ใฝ่ฝันที่จะได้ร่วมงานกัน"[EDM Assassin Exclusive] Illenium Interview – Grand Rapids

ในเดือนกรกฎาคม ค.ศ. 2018 ก่อนที่จะปล่อยซิงเกิล "Take You Down"' อิลเลเนียมยังโพสต์ลงในสื่อสังคมออนไลน์ของเขาเกี่ยวกับอดีตของเขาที่ติดยาเสพติด และการต่อสู้ที่เขาและครอบครัวต้องเผชิญILLENIUM SHARES UNEXPECTED INSPIRATION BEHIND HIS NEW SONG “TAKE YOU DOWN”ILLENIUM SHARES HEROIN OVERDOSE STORY

 การทัวร์ 
ตลอดเวลาที่ผ่านมา อิลเลเนียมได้ทัวร์คอนเสิร์ตร่วมกับศิลปินมากมาย เช่น เดอะเชนสโมเกอส์ บิกไจแอนทิก และโอเดสซาIllenium

อิลเลเนียมมีทัวร์ครั้งแรกในเดอะอะเวกทัวร์ ซึ่งเป็นที่มาพร้อมกับอัลบั้ม Awake ในวันที่ 10 พฤศจิกายน ค.ศ. 2017ILLENIUM ANNOUNCES UPCOMING “AWAKE TOUR” AND DENVER KICKOFF ในปีเดียวกันนั้น เขายังได้ทัวร์คอนเสิร์ตอย่างต่อเนื่องและได้รับกระแสตอบรับเป็นอย่างดีILLENIUM เข้ายึด TAMPA JULY 7TH ที่ THE RITZ YBOR

 ผลงาน 

 สตูดิโออัลบั้ม 

 Ashes (2016)
 Awake (2017)
ASCEND (2019)
FALLEN EMBERS (2021)
ILLENIUM (2023)
# วอลเลย์บอลโปรชาเลนจ์ 2018
วอลเลย์บอลโปรชาเลนจ์ 2018 (เป็นที่รู้จักกันในชื่อ เอสโคล่า โปรชาเลนจ์วอลเลย์บอลลีก ตามชื่อของผู้สนับสนุนหลัก) เป็นการแข่งขันวอลเลย์บอลโปรชาเลนจ์ครั้งที่ 7 ซึ่งในฤดูกาลนี้จะมีสโมสรเข้าร่วมการแข่งขันเป็น 11 สโมสร โดยจะเริ่มแข่งขันระหว่างวันที่ 3 กันยายน ถึง 9 กันยายน พ.ศ. 2561 ณ อาคารนันทนาการ มหาวิทยาลัยรังสิต

 ทีมชาย 
 ตารางคะแนน 

|}

   เลื่อนชั้นสู่ไทยแลนด์ลีก ฤดูกาล 2018–19 

 ผลการแข่งขัน 

|}

 ทีมหญิง 
 ตารางคะแนน 

|}

   เลื่อนชั้นสู่ไทยแลนด์ลีก ฤดูกาล 2018–19 

 ผลการแข่งขัน 

|}
# ปฏิบัติการแมลลาร์ด
ปฏิบัติการแมลลาร์ด เป็นรหัสนามสำหรับปฏิบัติการของกองกำลังทหารโดดร่ม ซึ่งดำเนินการโดยกองทัพอังกฤษ เมื่อวันที่ 6 มิถุนายน ค.ศ. 1944 เป็นส่วนหนึ่งของการยกพลขึ้นบกที่นอร์ม็องดีในช่วงสงครามโลกครั้งที่สอง

ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6 (6th Airlanding Brigade) และทหารกองพลเพื่อการเสริมกำลังแก่กองพลทหารโดดร่มที่ 6 ของอังกฤษบนปีกซ้ายของการบุกครองชายหาดของอังกฤษ การใช้สองพื้นที่การยกพลขึ้นบก หนึ่งไปยังทางด้านตะวันตกของคลองก็องและอื่นๆเพื่อไปยังทางด้านตะวันออกของแม่น้ำ Orne, แมลลาร์ดเป็นปฏิบัติการการโดดร่มที่สามที่มีความเกี่ยวข้องกับหน่วยของกองพลบนดีเดย์ อย่างแรก ปฏิบัติการเดดสติก ได้เข้ายึดครองที่ได้เป็นที่รู้จักกันคือสะพานเปกาซัสและเฮอร์ซา ตามมาด้วยปฏิบัติการทอนกา การโดดร่มลงพื้นของกองพลทั้งสองของกองพลน้อยทหารโดดร่มใกล้กับก็องไปยังตะวันออก 

แมลลาร์ดได้ประสบความสำเร็จกับการร่อนลงจอดด้วยเครื่องร่อนจำนวน 246 ลำจาก 256 ลำที่ถูกลากด้วยเครื่องบินรบจากกลุ่มที่ 38 และ 40 แห่งกองทัพอากาศหลวง ได้ร่อนลงจอดบนพื้นที่ลงจอดได้อย่างปลอดภัย การลงจอดครั้งนี้ได้รวมถึงรถถังเททราร์ค (Tetrarch tanks)คันแรกที่ได้ถูกส่งให้เข้าสู่สนามรบโดยทางอากาศ
# ฟาบริซิโอ บุสโตส
ฟาบริซิโอ บุสโตส (สเปน: Fabricio Bustos) เกิดเมื่อวันที่ 28 เมษายน 1996 เป็นนักฟุตบอลอาชีพชาวอาร์เจนตินาเล่นให้กับอินเดเปนดิเอนเต เล่นในตำแหน่งแบ็กขวา และยังสามารถเล่นในตำแหน่งกองกลางฝั่งขวาได้ด้วย

 สโมสรอาชีพ 
เกิดที่ อูราชา, กอร์โดบา บุสโตสเริ่มเล่นฟุตบอลในปีแรกกับสโมสรท้องถิ่นฆอร์เฆ นิวเบอรี ในปี 2008 เขาได้เข้าร่วมทีมอินเดเปนดิเอนเต

 ทีมชาติ
# โยบานิ โล เซลโซ
โยบานิ โล เซลโซ (เกิด 9 เมษายน ค.ศ. 1996) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองกลางให้แก่บิยาร์เรอัล สโมสรในลาลิกา จากการยืมจากทอตนัมฮอตสเปอร์ และทีมชาติอาร์เจนตินา

 ชีวิตส่วนตัว 
โล เซลโซเกิดที่ประเทศอาร์เจนตินา เป็นชาวอาร์เจนตินาเชื้อสายอิตาลี และมีหนังสือเดินทางอิตาลี
# โม่-บแยนะระปะติ
โม่-บแยนะระปะติ (,) หรือ นรปติที่ 3 แห่งอังวะ เป็นกษัตริย์แห่งอาณาจักรอังวะ ครองราชย์ระหว่าง ค.ศ. 1545–1551 พระองค์มีเชื้อสายไทใหญ่ ตลอดหกปีของการครองราชย์ พระองค์เผชิญหน้ากับกบฏที่นำโดยซีตูจอทีนที่ได้รับการสนับสนุนจากเมืองโม่ญี่น

พระชนม์ชีพช่วงต้น
พระองค์เป็นพระราชโอรสในคอนเมง ผู้เป็นเจ้าฟ้าแห่งรัฐฉาน Onbaung–สี่ป้อ (ทีบอ) พระนามส่วนพระองค์ในภาษาไทใหญ่คือ Hso Kaw Hpa แห่ง Mong Pai
พระราชบิดาภายหลังแต่งตั้งพระองค์เป็นหัวหน้า Mobye (ปัจจุบันอยู่ที่รัฐกะยาตอนเหนือ) ซึ่งเป็นรัฐบริวารของ Onbaung–สี่ป้อ พระองค์ยังคงอยู่ที่ Mobye แม้ว่าพระราชบิดาได้รับการแต่งตั้งจากราชสำนักอังวะให้เป็นกษัตริย์แห่งอังวะใน ค.ศ. 1542Hmannan Vol. 2 2003: 146 สามปีที่วุ่นวายต่อมา หลังจากพระราชบิดาสวรรคตราวเดือนกันยายน ค.ศ. 1545 หัวหน้า Mobye พระชนมายุ 29 พรรษาได้สืบราชบัลลังก์อังวะด้วยพระนามแบบราชวงศ์ว่า นรปติที่ 3Hmannan Vol. 2 2003: 149

รัชสมัย

ช่วงหลัง
พระองค์ใช้ชีวิตที่พะโค โดย Khin Aung Kham พระราชธิดาองค์หนึ่ง เป็นพระมเหสีรองของพระเจ้าบุเรงนองSein Lwin Lay 2006: 309–310 พระองค์เป็นหนึ่งในสี่อดีตกษัตริย์ (ร่วมกับซีตูจอทีนแห่งอังวะ พระเมกุฏิสุทธิวงศ์แห่งล้านนา และสมเด็จพระมหาจักรพรรดิแห่งสยาม) ที่ได้รับเกียรติจากพระเจ้าบุเรงนองในพิธีเปิดพระราชวังกัมโพชธานีที่สร้างขึ้นใหม่ในวันที่ 16 มีนาคม ค.ศ. 1568Maha Yazawin Vol. 2 2006: 298–299

หมายเหตุ
# ปริญญา เฉื่อยมะเริง
ปริญญา เฉื่อยมะเริง เป็นนักกีฬาเขย่งก้าวกระโดดและกระโดดสูง ในกรีฑาประเภทลานโดยเป็นนักกรีฑาหญิงไทยที่คว้าเหรียญเงินประวัติศาสตร์ในการแข่งขันกีฬาเขย่งก้าวกระโดดหญิง และได้เหรียญทองในกีฬาซีเกมส์ติดต่อกัน 3 สมัยกรีฑากวาดเหรียญต่อเนื่อง! ปริญญา กระโดดคว้าเหรียญทองซีเกมส์ 3 สมัยติด

ปริญญา กระโดดได้ไกล 13.93 เมตร‘ปริญญา’ คว้าเหรียญเงินเขย่งก้าวกระโดดหญิง ให้ทัพนักกีฬาไทย“น้องเมย์” ปริญญา คว้าเหรียญเงินประวัติศาสตร์เขย่งก้าวกระโดด  ในมหกรรมกีฬาเอเชียนเกมส์ครั้งที่ 18 ปี 2018 ที่จาการ์ตา เมืองปาเล็มบัง ประเทศอินโดนีเซีย เมื่อวันที่ 30 สิงหาคม พ.ศ. 2561 ส่วนเหรียญทองเป็นของโอลกา รีปาโควา จากคาซัคสถาน  โดยกระโดดได้ไกลถึง 14.26 เมตร และเหรียญทองแดง วู ธิ เมน จากเวียดนาม

 ประวัติ 
ปริญญา เฉื่อยมะเริง เกิดเมื่อวันที่ 16 ธันวาคม พ.ศ. 2540  มีชื่อเล่นว่าเมย์ เป็นชาวจังหวัดอุดรธานี จบโรงเรียนมัธยมจากโรงเรียนโรงเรียนสตรีราชินูทิศจังหวัดอุดรธานี 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๘, ๑๔ กุมภาพันธ์ ๒๕๖๕
# คริสตา แคมป์เบลล์
คริสตา แคมป์เบลล์ (เกิดวันที่ 7 ธันวาคม ค.ศ. 1972) เป็นนักแสดงชาวอเมริกัน เธอมีชื่อเสียงจากการแสดงในภาพยนตร์ 2001 Maniacs, Mozart and the Whale, Lonely Hearts, The Wicker Man, Cleaner, Day of the Dead, Lies & Illusions, The Mechanic, Drive Angry, Straight A's, The Big Wedding และ The Iceman

ผลงานการแสดง
ภาพยนตร์
 ปี เรื่อง รับบท หมายเหตุ1994Erotic Landscapesvideo 1996Erotic Confessions: Volume 3 MaidVideoErotic Confessions: Volume 1Maid (video)(ตอน "The Painting") Erotic Confessions: Volume 6Megan (video)(segment "Party for Two") 1999D.O.AKathyภาพยนตร์โทรทัศน์Erotic Confessions: Volume 11 Lodge Clerk (video)(ตอน "Gone Skiing")  2000Desire L.A. Melissaภาพยนตร์สั้นRed LettersLaurenThe CrewNurse 2001Looking for Bobby DSandyภาพยนตร์สั้นSpring Break LawyerFantasy Sequence Defendantภาพยนตร์โทรทัศน์2002The New GuyTommy Lee's Girlfriend (ไม่มีเครดิต)2003Malibu's Most WantedAngry Feminist 2004The Drone VirusSeductress  2005MansquitoLizภาพยนตร์โทรทัศน์2001 ManiacsMilk MaidenMozart and the WhaleTherapistDeath by EngagementStacy 2006End GameMistressLonely HeartsSara LongRelative StrangersCarnival Girl The Black HoleAdvisor Coldwell ภาพยนตร์โทรทัศน์The Wicker ManTruck Stop Waitress Kraken: Tentacles of the DeepEmilyภาพยนตร์โทรทัศน์ 2007Blizhniy Boy: The Ultimate FighterAnastasiaCleanerCoach Beth Jensen RevampedLexaVideoHallows PointTanya Graves Showdown at Area 51Charlie Weise Blonde AmbitionFemale Office Worker #1  2008Hero WantedKayla McQueenDay of the DeadMrs. Leitner Audie & the WolfRachel Brock 2009GuardianJanetFinding BlissKatoLabor PainsBrunetteLies & IllusionsNicole The TombMrs. Burris20102001 Maniacs: Field of ScreamsMilk MaidenBlood: A Butcher's TaleLily GunNews ReporterCool DogLaura Warner Video2011The MechanicKellyDrive AngryMonaHyenasWildaSpoonWomanหนังสั้น2013Straight A'sDanaSpidersRachelThe IcemanAdeleThe Big WeddingKimHomefrontLydia2014AutómataTechBlood Valley: Seed's RevengeOliviaEveryone Wants the KushDiana (rumored)กำลังถ่ายทำTBA2001 Maniacs 3 Milk Maiden

ละครโทรทัศน์
 ปี เรื่อง รับบท หมายเหตุ1996Pacific BlueTerry1 ตอน “First Shoot”1997All ThatSara1 ตอน “Mary J. Blige”1998Intimate SessionsLaura1 ตอน “Karen”1995–1999Erotic ConfessionsLodge Clerk/ Maid/ Megan3 ตอน1999Unhappily Ever AfterKirsten1 ตอน “Date to Win”2002Sabrina, the Teenage WitchTina1 ตอน “Sabrina Unplugged”2004SummerlandFashion Model1 ตอน “Pilot”2007Family GuyBlonde/ Elizabeth Shue1 ตอน “Movin’ Out (Brian’s Song)2012LeverageTeresa Darnell1 ตอน “The Rundown Job”

โปรดิวเซอร์
 Year Film Notes2011  Killer on the Looseภาพยนตร์สั้น (อำนวยการสร้าง)2012The Resortสารคดี (อำนวยการสร้าง) 2013Texas Chainsaw 3D          อำนวยการสร้างStraight A's อำนวยการสร้างReality ShowBrave Miss Worldสารคดี (อำนวยการสร้าง)A Case of You อำนวยการสร้าง 2014Stonehearst Asylum(อำนวยการสร้าง)Texas Chainsaw 4โฆษณาประชาสัมพันธ์ (อำนวยการสร้าง)She's Funny That Wayอำนวยการสร้าง 2016 Criminal ดำเนินการสร้าง 2016 Chuck ดำเนินการสร้าง